چک ٚ جؤمۊري

چک (چکي مئن: Česká republika, Česko) ایته کيشور ايسه کي اۊرۊپا قاره دۊرۊن واقع بۊبؤسته. أ کيشور ٚ پایتخت ؤ پيله شأر پراگ ایسه.
أ کيشور-أ خۊشکي دؤرأگۊده ؤ دریا-یأ را نأره. چک مرکزي اۊرۊپا سامان ٚ مئن دره ؤ آلمان، لهستان، اؤتريش ؤ اسلؤواکي أمرأ سامانسر دأره ؤ اۊرۊپا ايتحاديه مئن عۊضو ايسه. چک أول وار ۱۹۹۳ ژانويه مئن ؤ چکؤسلؤواکي کيشور ٚ تخسيم ٚ پسي، تشکيل بيگيته. أ کيشور ٚ پۊل ٚ واحد کؤرؤنا نام دأره.
چک ٚ جمعيت ۱۰ ميليۊن ؤ ۷۰۸ هيزار نفر ؤ اۊن ٚ رسمي زوان، چکي ايسه گه ايته جه اسلاوي زوانان ايسه. سۊته بۊهم، مؤراويا ؤ ايته بخش جه سيلزي تاريخي منطقه‌ئن چک ٚ مئن درئد. چک ٚ محدۊده، سابق بۊهم (بۊهميا) نام ٚ أمرأ معرۊف بۊ ؤ تاريخي سربسان ٚ مئن ويشتر أ نام ٚ أمرأ یاد بۊبؤسته. 
چک ٚ مردۊم مذهبي نيئد ؤ أ کيشور بي‌ديني نظر ٚ جه دۊنيا کيشوران ٚ مئن سوؤم ايسه. 
چک ٚ ۲۰۱۱ سال ٚ سرايشماردن ٚ مئن، مردۊم ٚ ۴۵,۲ درصد خۊشان ٚ ديني واورس-أ آوج-أ ندأده ؤ ۳۴,۲ درصد خۊشان-أ بي‌دين بدأنستد ؤ ۱۰,۳ درصد بۊگۊتد گه مسيحيت ٚ رۊمي کاتؤليک-أ دۊمبال کۊنئده.
۲۰۰۵ سال ٚ مئن مردۊم ٚ ۱۰ درصد بۊگۊتد گه خۊدا-یأ باور دأرده.

 سربس 
جرگه:کشورؤن